ECAD6010                                                                                                                                  2100365		
	Targed  
	Sut rydych chi wedi gweithio ar hwn  
	Ceir enghraifft  

	Prawf-ddarllen y gwaith yn hollol drwyadl cyn cyflwyno gan ffocysu ar wella atalnodi, ffurf y ferf a threigliadau fel nodir ar t.5&6.  Bydd adolygu sesiynau Gloywi Iaith a’r Banc Brawddegau Academaidd o gymorth gyda gwella’r arddull ysgrifennu.
	Wedi defnyddio’r banc brawddegau.

Prosiect Ymchwil:
Astudiaeth achos archwiliadol yn seiliedig ar y Profiad Dewisol. Astudiaeth achos archwiliadol yn deillio o ymarfer (sylwi) ac a ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau
Dysgu Proffesiynol.

Cwestiwn Ymchwil – Beth ydy profiadau disgyblion o cwestiynu fel strategaeth AagD (Asesu ar gyfer dysgu)

Nod, ffocws a phwrpas yr ymchwil / Cyd-destun Ymchwil
	Nod y traethawd yma yw trafod cwestiynu fel strategaeth o AagD (Asesu ar gyfer Dysgu) ac i ddarganfod beth yw profiadau ddisgyblion o gwestiynu fel strategaeth o AagD. Y mater rwy’n ceisio gafael ag oedd y cwestiwn ymchwil sef ‘Beth yw profiadau disgyblion o ddefnyddio cwestiynu fel strategaeth o AagD?’
	Penderfynais wneud fy mhrosiect ymchwil ar AagD ac yn benodol cwestiynu er mwyn gweld sut mae cwestiynu yn cael i ddefnyddio yn yr ysgol uwchradd i asesu disgyblion i gymharu efo’r ysgol gynradd, a hefyd i weld lle mae cwestiynu yn cael i ddefnyddio yn ystod y wers.  Bydd y prosiect ymchwil yma o fudd i mi gan gallaf arsylwi cyfres o wersi gwahanol ac arsylwi ar y mathau gwahanol o AagD sydd yn cael i ddefnyddio a pan hefyd yn ffocysu yn benodol ar gwestiynu fel strategaeth o AagD. Bydd hefyd cyfle i glywed llais y dysgwyr gan fyddaf yn darparu holiadur i un dosbarth o ddisgyblion blwyddyn saith er mwyn clywed am brofiadau'r dysgwyr o gwestiynu fel strategaeth o AagD. Fy ngarged personol ar gyfer profiad dysgu blwyddyn 3 yw defnyddio fwy strategaethau gwahanol cwestiynu felly bydd y prosiect yma yn helpu mi ymchwilio ar gyfer hynny. 
	Bydd gwneud y prosiect ymchwil yma o fudd i mi gan gall yr ymchwil gwella fy natblygiad proffesiynol ac addysgeg gan ffocysu yn benodol ar y safon o asesu trwy wneud hyn byddaf hefyd yn datblygu fy nealltwriaeth o AagD sydd yng nghalon cwricwlwm i Gymru. AagD yw’r broses o geisio a dehongli tystiolaeth y gall dysgwyr a’u hymarferwyr ei defnyddio er mwyn penderfynu ble mae’r dysgwyr arni yn eu dysgu, ble mae angen iddynt fynd a’r ffordd orau o gyrraedd yno (Llywodraeth Cymru, 2013).
	Es i i ysgol uwchradd cyfrwng Cymraeg yn Sir Gaerfyrddin, Ysgol A (Ffug enw oherwydd rhesymau diogelu (BERA (British Educational Research Association),2018). Mae  dros 200 o ddisgyblion ym mlwyddyn 7. Mae blwyddyn 7 wedi cael i bandio o ran gallu. 

Trosolwg o lenyddiaeth berthnasol
Bwriadaf adolygu’r llenyddiaeth sy’n gysylltiedig a ffocws fy astudiaeth achos yn yr adran hon, gan gyfeirio at bwysigrwydd AagD, yn arbennig cwestiynu a’r heriau wrth ddefnyddio cwestiynu fel arf ar gyfer AagD. 
Argryma tystiolaeth ddiweddar bod asesu yn rhan hanfodol o gynllunio’r cwricwlwm a’i ddiben cyffredinol o fewn y cwricwlwm yw cefnogi pob dysgwr i wneud cynnydd (Llywodraeth Cymru,2020). Mae AagD yn seiliedig ar yr egwyddor y bydd dysgwyr yn gwneud cynnydd os ydynt yn deall nod eu dysgu, ble ydynt mewn perthynas â’r nod hwn a sut y gallant gyflawni’r nod (Llywodraeth Cymru, 2013).  Pan sefydlir y meini prawf llwyddiant bydd y myfyrwyr yn gwybod beth a ddisgwylir ganddynt, yna er mwyn gweithredu AagD yn effeithiol, mae angen i athrawon ofyn cwestiynau i’w myfyrwyr er mwyn sicrhau eu dysgu yn ogystal â’u cynnydd tuag at eu bwriadau dysgu (Canadian Center of Science and Education, 2017). Trwy arsylwi a darparu holiadur byddaf yn gallu gweld a chlywed profiadau’r cyfranogwyr o gwestiynau er mwyn casglu data i geisio ateb y cwestiwn ymchwil, byddaf yn gallu dadansoddi’r data yn thematig er mwyn trefnu’r data. 
Dywed taw cwestiynu yw'r grym y tu ôl i ddatblygu meddwl ac AagD yn yr ystafell ddosbarth (Llywodraeth Cynulliad Cymru,2010). Mae cwestiynu yn galluogi athrawon i gasglu’r wybodaeth gywir am ddysgwyr a defnyddio’r wybodaeth i wneud penderfyniadau addysgegol gwell (Black et al., 2003). Fodd bynnag dywed Rowe (1974) fod angen rhoi digon o amser i’r disgyblion cynnal atebion o ansawdd uchel, dangoswyd hyn fod rhaid i’r disgyblion gael amser i feddwl am ateb i’r asesu fod yn deg, felly os nad yw’r disgyblion yn cael digon o amser meddwl dydy’r asesiad ddim yn deg. Yn ôl Rowe (1972) fel arfer nid ydy athrawon yn rhoi ddigon o amser i’r disgyblion feddwl am atebion ac mae’r athrawon yna yn ateb y cwestiwn ar ôl cwpwl o eiliadau. Dadleuodd Rowe (1947) fod cynyddu amser aros yn arwain at y newidiadau canlynol mewn dosbarth:  atebion mwy hirach a chynhwysfawr, atebion mwy hyderus, herio a gwella ymatebion myfyrwyr eraill, lleihaodd methiant myfyrwyr i ateb y cwestiwn a chynigodd y myfyrwyr fwy o esboniadau amgen. Dangoswyd hyn hyd yn oed mae athrawon yn cwestiynu nid yw’r cwestiynu yn cael yr effaith sydd angen ar y disgyblion er mwyn asesu a gwella eu dysgu.  
Fel nodwedd hanfodol o AagD, mae techneg cwestiynu effeithiol yn chwarae rhan bwysig yn addysg myfyrwyr i wella gallu swyddogaeth weithredol i ddatblygu rhesymu (Sachdeva, 1996). Mae cwestiynu yn herio credoau a gwybodaeth gefndirol myfyrwyr (Petty, 1998), a chryfhau eu dadleuon a'u cynigion (James & Baldwin, 1997) yn dibynnu ar y mathau o gwestiynau a ofynnir (Ramsden, 2003). Mae ymchwil helaeth yn dangos bod y dechneg cwestiynu nid yn unig yn arf addysgegol i gael tystiolaeth o ddealltwriaeth myfyrwyr ond hefyd yn i sicrhau eu bod yn gwella dealltwriaeth (Black et al,2003). 
Yn ôl Cotton (1983) gall cwestiynau a ofynnir gan athrawon fod yn gwestiynau gwybyddol is sy'n cynnwys cwestiynau caeedig, gwybodaeth, ffeithiol a chwestiynau cofio. Bydd hyn yn ei gwneud yn ofynnol i fyfyrwyr roi ymatebion byr yn seiliedig ar yr hyn y maent wedi'i ddysgu'n flaenorol a chwestiynau gwybyddol uwch y cyfeirir atynt hefyd fel cwestiynau cyfeiriol, deongliadol, gwerthusol a phenagored ac yn ei gwneud yn ofynnol i fyfyrwyr greu eu hatebion eu hunain a'u helpu i hyrwyddo meddwl lefel uwch sgiliau ac mae angen i athrawon eu hannog yn benodol (Scoboria a Fisico, 2013). Dywed Burns (2005), fod AagD yn ei gwneud yn ofynnol i fyfyrwyr egluro eu hymatebion er mwyn cynorthwyo athrawon i benderfynu ar y cam nesaf mewn addysgu a dysgu. Hynny yw, dylid canolbwyntio'n bennaf ar ddulliau socrataidd o gwestiynu sy'n archwilio meddwl ar lefel ddofn. Mae cwestiynu soocrataidd yn golygu cymhwyso rhai mathau o gwestiynau megis trafodaeth, eglurhad a chwestiynau treiddgar (Yang et al,2005). Mae stilio (mae cwestiwn stilio yn gwestiwn penagored sy'n ysgogi rhagolygon tuag at ddatgelu mwy o wybodaeth am eu sefyllfa) yn annog ymatebion a gynhyrchir gan fyfyrwyr pan fyddant yn esbonio neu’n cywiro eu hymatebion ac yn cynyddu lefel ymateb myfyrwyr (Cruickshank et al, 2009). Y rhagosodiad sylfaenol cwestiynau treiddgar yw arwain myfyrwyr tuag at agweddau pwysig ar y pwnc. Fodd bynnag, gallai cyfeirio’r un cwestiwn at fyfyriwr arall neu aralleirio’r cwestiwn gael effeithiau negyddol a gallai arwain at ddryswch ymhlith myfyrwyr (Cruickshank et al., 2009).  
 	Un o'r dulliau mwyaf grymus y mae athrawon yn eu defnyddio i annog trafodaeth yw modelu. Mae sgaffaldio mathau o gwestiynau ac ymatebion yn bwysig er mwyn galluogi dysgwyr i gael mynediad at y lefelau anhawster disgwyliedig, a'u deall, a chymryd rhan yn weithredol (Llywodraeth Cynulliad Cymru,2010).  Mae astudiaethau yn dangos bod y cwestiynau y mae athrawon yn eu gofyn yn yr ystafell ddosbarth fel arfer yn rhai gweithdrefnol a ffeithiol (Bartek et al, 2002;).  Fodd bynnag dywed Choi et al (2008) nid yw’r cwestiynau hyn yn helpu myfyrwyr i gynyddu ymreolaeth ac nid ydynt chwaith yn  cyflawni swyddogaethau eraill cwestiynu megis cymell myfyrwyr i feddwl, datblygu eu myfyrdodau a'u diddordeb ac annog myfyrwyr i ofyn cwestiynau (Brown et al, 1985). Dadleua Black a Wiliam (1998) nad yw pob math o gwestiwn yn gwella dysgu. Ychwanegon nhw pan fyddan nhw'n gofyn cwestiwn, mae athrawon fel arfer yn chwilio am ateb penodol. Felly, mae dysgu myfyrwyr yn y dyfodol yn cael ei rwystro ac nid oes ganddynt gyfleoedd i feddwl am eu hatebion eu hunain   
Yn dilyn yr adolygiad llenyddiaeth penderfynwyd ffocysu ar gwestiynu fel strategaeth o AagD er mwyn gweld sut mae’r athrawon yn defnyddio cwestiynu, a ydy’r dysgwyr yn cael digon o amser cyn ateb cwestiynu ac hefyd i weld beth yw barn disgyblion am y strategaeth. 

Trafodaeth y dyluniad ymchwil: Astudiaeth Achos 
	Diffinnir astudiaeth achos (AA) fel archwiliad manwl o safbwyntiau lluosog o gymhlethdod ac unigrywiaeth prosiect, polisi, sefydliad, rhaglen neu system benodol mewn cyd-destun ‘bywyd go iawn’ (Simons 2009, t.21). Mae AA yn fach, ac mae’r ffiniau a'r paramedrau'r prosiect yn eithaf clir, fel gall yr ymchwilydd ffocysu eu holl amser ac ymdrech ar ffocysu ar y sefyllfa diffiniedig (Holmes 2018). 'Nid dewis methodolegol yw astudiaeth achos ond dewis o'r hyn sydd i'w astudio, gan ba bynnag dulliau ddewiswn i astudio’r achos. Rydym ni’n gallu ei astudio'n ddadansoddol neu'n gyfannol, yn gyfan gwbl drwy fesurau ailadrodd neu yn hermeniwteg, yn organig neu'n ddiwylliannol, a drwy ddulliau cymysg ond rydym yn canolbwyntio ar gyfer y tro, ar yr achos.' (Stake 2005, p.443).  
	Rhannir AA yn ‘bwnc’ sef y bobl/lleoliad a’r ffrâm neu’r gwrthrych dadansoddol (Thomas,G 2021). Mae yna tair math o AA sef arfarnol, archwiliadol a eglurharol, y fath o AA byddaf yn defnyddio yw archwiliadol sef lle nad oes llawer yn hysbys a’r prif ddiben yw sefydlu ‘siâp’ y broblem neu’r mater. Yn yr AA archwiliadol hon, y pwnc oedd disgyblion blwyddyn 7 a’r gwrthrych oedd profiadau’r disgyblion o gwestiynu fel strategaeth o AagD. Yn achos y prosiect ymchwil yma, y cyfranogwyr oedd un dosbarth cofrestru o ddisgyblion blwyddyn saith sef dosbarth 7S ar gyfer yr holiadur (Atodiad 5) ac arsylwais bob band gwahanol o ddisgyblion blwyddyn saith (Atodiad 6), dewiswyd hyn er mwyn cael sampl mwy cynrychiadol.
	Mantais AA yn ôl Saunders (2017) yw mai'n caniatáu i'r digwyddiad penodol fod yn astudiaeth fanwl fel y gellir nodi ei rinweddau unigryw, mae hyn yn fantais AA ar gyfer y prosiect gan y bwriad oedd ffocysu ar ddisgyblion blwyddyn 7 yn ysgol ac felly mae’r astudiaeth yn unigryw i’r ysgol. Yn ôl Drew (2023) mae hyn yn anfantais AA gan mae ymchwil astudiaethau achos yn aml yn brin o gyffredinoli oherwydd ei ffocws ar achosion neu unigolion penodol. Efallai na fydd ei ganfyddiadau yn berthnasol i boblogaethau ehangach neu gyd-destunau gwahanol. Er mwyn cyffredinoli, mae angen arwyddocâd ystadegol ar draws poblogaeth, a fyddai angen cynllun astudiaeth wahanol. Mae Thomas (2017) ar y llaw arall yn credu fod hyn yn fantais astudiaeth achos gan nid ydych yn astudio'r achos hwn er mwyn deall eraill, rydych chi'n ei astudio er mwyn ei ddeall ynddo'i hun. Mae hyn yn caniatâi fydd yr AA yn ffocysu yn benodol ar y mater rwy’n ceisio gafael a sef ateb y cwestiwn ymchwil. Mae hyn yn golygu fod pob AA yn unigryw er mwyn deall yr astudiaeth yn fwy o ddyfnder, y nod yw cael dealltwriaeth gyfoethog, fanwl trwy archwilio agweddau o'r achos yn fanwl (Thomas, 2017). Mae Yang (2022), yn dadlau, trwy ddiffiniad, nid ydy astudiaethau achos yn dweud eu bod yn nodweddiadol. Fel y dadleua Lee a Saunders (2017), mae AA yn hynod ddefnyddiol wrth helpu i fynegi lleisiau pobl lle mae eu diddordebau yn aml yn cael eu hanwybyddu.

Dulliau ymchwil
	Er mwyn ateb y cwestiwn ymchwil, casglwyd data ansoddol trwy arsylwadau (Atodiad 6) a chyfuniad o ddata ansoddol a meintiol trwy holiadur lled-strwythuredig efo mathau o gwestiynau gwahanol megis cwestiynau caeedig, agored, amlddewis a chwestiynau graddio (Atodiad 5).  
	Gofynnwyd 8 cwestiwn yn yr holiadur er mwyn casglu gwybodaeth ar brofiadau ddisgyblion o gwestiynu fel strategaeth o AagD, gofynnais hefyd cwestiynau sydd yn cysylltu efo’r adolygiad llenyddiaeth.  
	Penderfynais ddefnyddio holiadur oherwydd yn ôl Cint (2022) holiaduron yw’r dull ymchwil fwyaf poblogaidd oherwydd eu bod yn cynnig dull cyflym, effeithlon a rhad o gasglu llawer iawn o wybodaeth o samplau sylweddol. Mae'r offer hwn yn arbennig o effeithiol ar gyfer mesur ymddygiad pwnc, hoffterau, bwriadau, agweddau a barn. Yn yr un modd creda Fife-Schaw (2006) fod holiaduron yw’r dull unigol mwyaf cyffredin o gynnal arolygon o hyd ac yn wir mae’n debyg eu bod yn un o’r arfau ymchwil a ddefnyddir fwyaf ar gyfer ymchwil. Felly roedd holiadur yn ddull addas i ateb y cwestiwn ymchwil ar ‘brofiadau’r dysgwyr’. Trwy ddefnyddio holiadur gallwn gasglu wybodaeth trwy ofyn yn uniongyrchol i bobl am y pwyntiau sy'n ymwneud â'r ymchwil. Mae holiaduron yn gweithio ar y rhagosodiad, os ydych chi eisiau darganfod rhywbeth am bobl a’u hagweddau, y cyfan sydd raid i chi ei wneud yw mynd i ofyn iddyn nhw beth rydych chi eisiau ei wybod, a chael y wybodaeth yn syth (Denscombe,2010). Felly roedd holiadur yn ddull da o gasglu profiadau personol ddisgyblion ar gyfer ateb y cwestiwn ymchwil.  
	Gall fod rhai manteision i holiaduron, gan gynnwys: bod yn gymharol gyflym i'w gweinyddu a eu fod yn haws i rai plant ateb cwestiynau fel hyn yn hytrach nag wyneb yn wyneb â dieithryn (Hill, 1997). Dewiswyd y dull o holiadur oherwydd y manteision yma, ar gyfer ateb y cwestiwn ymchwil mae’n hollol bwysig fod y plant yn weld o’n haws ateb cwestiynau a eu fod yn teimlo’n cyfforddus. Ar gyfartaledd, mae cyfranogwyr ymchwil yn datgelu gwybodaeth sensitif a phersonol, yn amlach wrth ymateb i holiaduron a hunanweinyddir nag wrth gymryd rhan mewn cyfweliadau wyneb yn wyneb neu dros y ffôn (Murdoch et al, 2014) Fodd bynnag mae Hill (1997) hefyd yn derbyn fod yna anfanteision hefyd. Er enghraifft, mae cyfraddau dychwelyd fel arfer yn isel ac mae holiaduron yn gofyn am lefel benodol o lythrennedd; ac nid yw pob plentyn yn ei chael hi'n hawdd cyfathrebu'n dda yn ysgrifenedig. Dadleuwyd bod ‘llawer o bobl ifanc yn gweld holiaduron yn amherthnasol neu’n anodd eu llenwi’. Roedd rhaid i mi feddwl am hyn pan oeddwn yn ysgrifennu’r holiadur gan gafodd yr holiadur i ddarparu i ddosbarth gallu cymysg. Yn olaf, bydd atebion plant hefyd yn dibynnu ar dueddiadau fel dymunoldeb cymdeithasol, effeithiau cyd-destun a thuedd cydsynio (Scott, 2000). Dangoswyd hyn gall atebion yr holiadur fod yn atebion ddi-honest.
	Trwy gydol y gwersi wnes i arsylwi bues i yn gwneud nodiadau ar daflen arsylwi (Atodiad 4), wnes i nodiadau ar y strategaethau gwahanol o gwestiynu a oedd yn cael i ddefnyddio, pa fath o gwestiynau a oedd yn cael i ofyn yn wersi gwanhaol a beth oedd profiadau’r disgyblion sut oedden nhw yn gweld/ateb y cwestiynau.
		Penderfynais gynnal arsylwadau uniongyrchol sy’n golygu arsylwi heb ryngweithio â'r gwrthrychau neu'r bobl sy'n cael eu hastudio yn y lleoliad (Kawulich,2012). Penderfynais ddefnyddio arsylwadau gan yn ôl Denscombe (2010) mae arsylwadau yn cynnig ffordd wahanol i'r ymchwilydd casglu data. Nid yw'n dibynnu ar yr hyn y mae pobl yn dweud eu bod yn ei wneud, na'r hyn y maent yn dweud eu bod yn ei feddwl. Mae'n fwy uniongyrchol na hynny. Yn hytrach, mae'n tynnu ar dystiolaeth uniongyrchol y llygad. Mae'n seiliedig ar y rhagdybiaeth mai'r peth gorau, at rai dibenion, yw arsylwi ar yr hyn sy'n digwydd mewn gwirionedd. Felly dangoswyd hyn fod arsylwadau yn ddull addas ar gyfer casglu gwybodaeth ar gyfer profiadau ddisgyblion gan fyddaf yn gallu gweld profiadau’r disgyblion a hefyd gweld ymatebion yr athro a’r disgyblion. Mae arsylwi cyfranogwyr yn fath o arsylwi sy’n cynnwys ‘gwylio, gwrando, myfyrio a hefyd ymgysylltu â’r plant mewn sgwrs’ (Mayall, 2000: 121). Felly roedd yn ddull addas ar gyfer gwylio profiadau’r disgyblion o gwestiynu yn gyd-destun bywyd go iawn. Fel dywed Denscombe mae arsylwadau yn ffordd o gael mewnwelediadau o brofiadau, mae'n darparu llwyfan da ar gyfer cael mewnwelediadau cyfoethog i brosesau cymdeithasol ac mae'n addas ar gyfer delio â realiti cymhleth (Denscmobe,2010). Anghytunaf Dunn (2005) efo hyn gan ddywed Dunn fod arsylwadau yn cael i ystyried yn arbennig o addas ar gyfer ymchwilio i blant ifanc iawn, ond nid yw mor ddefnyddiol i blant hŷn, y cwlir eu cyfweld yn lle hynny, oherwydd wrth i blant dyfu i fyny, maent yn dod yn fwy ymwybodol o bresenoldeb arsylwyr. Dangoswyd hyn faint mae’r effaith o safleoldeb yr ymchwilydd yn gallu cael ar y dysgwyr, mae plant hyn yn fwy tebygol o ddeall bod yna rhywun y neu wylio. 
 	Safiad yr ymchwilydd yn y lleoliad arsylwi, sef sut rydych chi'n gosod eich hun fel ymchwilydd, yn ystyriaeth bwysig ar gyfer dilysrwydd yr astudiaeth, ansawdd y data rydych chi'n gallu casglu a sut mae eich perthynas â'r rhai sy'n cael eu harsylwi yn cael eu heffeithio gan sut rydych chi'n gosod eich hun o fewn y lleoliad ymchwil (Kawulich,2012). Mae arsylwadau yn eich helpu i nodi ac arwain perthnasoedd â hysbyswyr, i ddysgu sut mae pobl yn y lleoliad yn rhyngweithio a sut mae pethau'n cael eu trefnu a'u blaenoriaethu yn y lleoliad hwnnw, i ddysgu beth sy'n bwysig i'r bobl yn y lleoliad cymdeithasol dan sylw, i ddod yn hysbys i gyfranogwyr , ac i ddysgu beth yw cwestiynau priodol, sut i'w gofyn, a pha gwestiynau a allai eich helpu orau i ateb y cwestiynau ymchwil (Schensul, Schensul, & LeCompte, 1999). Yn ôl Schmuck mae arsylwadau  yn eich helpu i benderfynu faint o amser treulir ar weithgareddau, gwirio mynegiant di-eiriau o deimladau, a phenderfynu pwy yn rhyngweithio â phwy (Schmuck, 1997). Roedd hyn yn bwysig i mi wrth arsylwi oherwydd un o’r cwestiynau holiadur oedd ‘Yn eich barn chi, ydy’r athrawon yn rhoi digon o amser meddwl i chi ateb cwestiwn?’ (Gwelir atodiad 1) felly ces i gyfle i weld faint o amser meddwl a oedd yn cael i roi yn wers, hefyd cefais gyfle i ateb cwestiwn a wnaeth ddod o’r adolygiad llenyddiaeth gan Rowe (1972) sef os oedd ddisgyblion yn cael digon o amser i ateb cwestiynau.

Dull(iau) Cyflwyno a Dadansoddi Data
	 Cyflwynwyd a dadansoddwyd data ansoddol o’r arsylwadau yn ysgrifenedig (Atodiad 6) a data meintiol o’r holiadur (Atodiad 5) ar ffurf graffiau a siartiau. Er mwyn cyflwyno data'r holiadur dosbarthwyd holiadur ar Microsoft Forms ac roedd Microsoft Forms wedi creu graffiau a siartiau er mwyn dangos y data meintiol ac ansoddol (Atodiad 5). Dywed Denscombe (2014) fod defnyddio darganfyddiadau awtomatig Microsoft Forms yn i leihau'r siawns o wallau. Yn ôl Slutsky (2014) mae graffiau yn ddull cyffredin o ddarlunio perthnasoedd a darganfyddiadau data yn weledol ac ystyrir data gweledol yn oddrych ac felly mae’n ddibynadwy. Roedd rhan fwyaf o’r data a gasglwyd yn ddata ansoddol ac mae hyn yn  nodweddiadol o ymchwil raddfa fach (Denscombe, 2014). Dadansoddwyd y data ansoddol yn ddeongliadol (Cohen et al, 2018). Penderfynwyd dadansoddi’r data’n ddeongliadol trwy ddefnyddio dadansoddiad thematig. Mae’r math yma o ddadansoddiad yn osgoi rhoi esboniadau cyfiawn ac mae hyn yn cryfhau dibynadwyedd y prosiect ymchwil (Cohen et al, 2018). Penderfynwyd dewis y dull yma gan noda Braun a Clarke (2012) ei fod yn ddull addas ar gyfer dadansoddi profiadau sef nod fy nghwestiwn ymchwil. Yn ôl Dovetail (2023) mae dadansoddiad thematig yn addas ar gyfer ymchwilydd amhrofiadol. Er mwyn cyflwyno data arsylwadau, defnyddiwyd  fframwaith chwe cham Braun a Clarke (2012) i ddadansoddi’r data trwy lunio codau a chanfod thema gyffredin o fewn y data ansoddol sef trawsgrifiadau o’r cyfweliadau. Cyflwynwyd y data ar ffurf y themâu canlynol: strategaethau cwestiynu, cwestiynu adolygu, cwestiynau agored a chwestiynau caeedig (Atodiad 6). Dywed Cohen et al (2018) fod codio data ac nid cyffredinoli'r data tu hwnt i’w gyfyngiadau yn cynyddu dilysrwydd y data ansoddol.
	 
Bod yn foesegol
 Noda Canllawiau Moeseg BERA (2018) y dylai ymchwilwyr addysgol ystyried moeseg a pharch at unrhyw bersonau, gan gynnwys nhw eu hunain, sy’n ymwneud â’r ymchwil y maent yn ei wneud neu sy’n cael ei gyffwrdd gan yr ymchwil y maent yn ei wneud. Er mwyn sicrhau prosiect ymchwil foesegol, cymeradwywyd Ffurflen Foeseg (Atodiad 1) gan Bwyllgor Moeseg Brifysgol Cymru Y Drindod Dewi Sant a gofynnwyd caniatâd Ysgol A. Anfonwyd ffurflenni caniatâd (Atodiad 2) at rieni i gofyn am ganiatâd gwirfoddol gwybodus gan fod y dysgwyr o dan 18 oed. Wrth wneud ymchwil gyda phlant, mae’n rhaid i ymchwilwyr sicrhau cydweithrediad amrywiaeth o ‘borthorion’ gwahanol, megis staff ysgol a rhieni (Cree et al., 2002). Yn ôl Hawliau Plant dywed Erthygl 12 fod gan bob plentyn yr hawl i fynegi ei farn, ei deimladau a’i ddymuniadau ym mhob mater sy’n effeithio arno, ac i’w farn gael ei hystyried a’i chymryd o ddifrif (UNICEF,2021). Felly ar y diwrnod ymchwil derbyniwyd cydsyniad dysgwyr 7Rh2 ar ffurf datganiad ar ddechrau’r holiadur (Atodiad 3). Pwysleiswyd yn yr holiadur y gellir ymwrthod a’r ymchwil ar unrhyw adeg gan fod caniatâd gwybodus yn awgrymu gwrthodiad gwybodus (Cohen et al, 2018). Mynna BERA (2018) dylai ymchwilwyr gydnabod hawl pob cyfranogwr i dynnu'n ôl o'r ymchwil heb roi unrhyw reswm, ac ar unrhyw adeg, a dylid hysbysu cyfranogwyr o'r hawl hon. Ni fydd yr ymchwilydd yn defnyddio’r data hwnnw wedyn fel rhan o’r prosiect ymchwil. 
Mae lleoliad yn adlewyrchu'r sefyllfa y mae'r ymchwilydd wedi dewis ei mabwysiadu o fewn astudiaeth ymchwil benodol (Savin-Baden a Major, 2013). Mae’r term safleoldeb yn disgrifio bydolwg unigolyn a’r safbwynt y maent yn ei fabwysiadu ynghylch chwaeth ymchwil a’i gyd-destun cymdeithasol a gwleidyddol (Foote a Bartell 2011). Yn ôl Rowe 2014, mae safleoldeb yn dylanwadu ar y ffordd y cynhelir yr ymchwil a’r canlyniadau. Mae safleoldeb yn cael ei nodi fel arfer trwy leoli'r ymchwilydd o fewn tri maes, sef y pwnc dan ymchwiliad, y cyfranogwyr ymchwil a’r cyd-destun a'r broses ymchwil (Holmes, 2020). Dywed Cohen et al, (2011), yn syml adweithedd yw’r cysyniad y dylai ymchwilwyr ei adnabod a’i ddatgelu eu hunain yn eu hymchwil gan geisio deall eu rhan nhw ynddo’r ymchwil. Mae adweithedd yn llywio lleoliadol rwydd. Mae’n gofyn am hunanymwybyddiaeth a hunan asesiad clir gan yr ymchwilydd o’u safbwyntiau a gallai rhain fod wedi dylanwadu’n uniongyrchol neu’n anuniongyrchol ar gynllun, gweithrediad a dehongliad canfyddiadau data’r ymchwil (May et al, 2017). 
Ar gyfer y prosiect ymchwil yma dwi’n dod o safle allanol gan fy mod i ddim yn aelod o’r dosbarth a dwi’n hwyneb newydd yn y dosbarth. Fel dywed Merriam a Tisdell (2016) mae rhaid i adnabod fy mod i’n myfyrwraig sydd heb gysylltiadau  i’r dosbarthiadau a byddai yna am gyfnod o amser byr felly byddaf yn ymchwilydd allanol. Ar y llaw arall dywed Holmes (2020) gall fy safleoldeb newid dros amser. Trwy gydol y prosiect roedd rhaid bod yn ymwybodol o duedd anymwybodol gan mae gan bawb tuedd anymwybodol y peth pwysig yw ein bod yn ymwybodol.
 	Mae sicrhau cyfrinachedd ac anhysbysrwydd yn holl bwysig wrth gynnal ymchwil (BERA, 2018). Sicrhawyd anhysbysrwydd gyda’r holiaduron ar lein drwy beidio casglu enwau’r cyfranogwyr ac wrth roi rhif i bob ymateb. Nid oeddwn yn gallu sicrhau anhysbrwydd gyda’r arsylwadau ond roeddwn yn gallu sirchau cyfrinachedd drwy beidio casglu enwau er mwyn sicrhau cyfrinachedd wrth storio’r data, roedd y data yn cael ei storio mewn ffolder ar feddalwedd Office 365 y brifysgol ar fy nghyfrif personol sydd wedi ei ddiogelu gan gyfrinair dwbl ‘dual authentication’. Yn ôl Denscombe mae ymchwilydd dda yn gallu gwarantu anhysbysrwydd unigolion a sefydliadau mewn unrhyw ddogfennau cyhoeddedig sy'n deillio o'r ymchwil (Denscombe,2010).

Canlyniadau / Dadansoddiad o ganlyniadau / Trafodaeth
	Yma bwriedir trafod effeithiolrwydd y data a gasglwyd. Y cwestiwn ymchwil yw ‘Beth ydy profiadau disgyblion o ddefnyddio cwestiynu fel AagD?’. Darparwyd holiaduron i un dosbarth cofrestru blwyddyn 7 ac arsylwi gwersi dosbarthiadau blwyddyn 7. Casglwyd cyfuniad o ddata ansoddol a meintiol. Dangoswyd y data yma fod Ysgol Ac yn cwestiynu o ansawdd uchel ac o hyd yn cwestiynu er mwyn asesu.  
Wnes i ddefnyddio dadansoddiad thematig er mwyn codio’r arsylwadau (Atodiad 6) er mwyn trefnu’r data. Dychwelodd 14 cyfranogwyr yr holiadau allan o 30. Sylweddolaf yn gyffredinol yr un patrymau a themâu yn ddata'r holiadur ac arsylwadau. 
Yn gyffredinol roedd mwyafrif o’r cyfranogwyr yn deall bod cwestiynu yn ffordd o asesu, atebodd dau gyfranogwr i ddweud nad yw cwestiynu yn fath o asesu (Atodiad 5). Sylweddolais wrth arsylwi nad oedd y plant o hyd yn gweld cwestiynu fel math o asesu roedd y plant yn fwy nag hapus i gynnig atebion a chael trafodaeth ond efallai roedd y disgyblon yn isymwybod o’r ffaith roeddent yn cael i asesu. Fel nodir ar daflen arsylwi gwers gwyddoniaeth (Atodiad 6ch) roedd y plant yn chwarae gem cwestiynu er mwyn asesu dealltwriaeth. 
Gwelir yn atebion i gwestiwn 3 yn yr holiadur sef ‘Pam mae athrawon yn holi cwestiynau i chi yn wersi?’(Atodiad 5) fod disgyblion yn deall pam oeddent yn cael i asesu sydd yn dangos ei fod yn deall fod cwestiynu yn fath o asesu. Dychwelwyd y cyfranogwyr atebion ‘I weld os mae pobl yn Gwrando ac os ydyn yn gwybod beth i wneud’ a ‘I gael gweld os rydych wedi dysgu neu yn gwybod llawer o bethau am y peth maen nhw'n gofyn’, dangoswyd hyn fod y disgyblion yn deall fod cwestiynu yn helpu cynyddu gwelliant. Mae hyn hefyd yn cysylltu efo cwestiwn 4 yn yr holiadur (Atodiad 5) sef ‘Yn eich barn chi beth yw cwestiynu’ atebodd y cyfranogwyr efo atebion a oedd yn dangos eu bod yn deall beth yw cwestiynu ‘I’r athrawon gwybod beth ti yn gwybod a beth ti ddim’ a ‘cwestiynau yw rhywbeth mae pobl yn ofyn i drio byndio rhywbeth mas neu i ddysgu rhywun’. Fel y soniwyd yn yr adolygiad llenyddiaeth dywed Llywodraeth Cymru (2013) bydd y dysgwyr yn gwella mwyaf os ydynt yn deall nod eu dysgu.
	Dangoswyd cwestiwn 5 sef ‘Pa mor ddefnyddiol ydych chi yn gweld cwestiynu. (1 dim yn ddefnyddiol a 5 yn ddefnyddiol iawn)’ yn yr holiadur (Atodiad 5) fod y disgyblion yn gweld cwestiynu o fudd iddynt gan roedd yna sgôr cyfartalog o 4.07(Atodiad 5). Gwelir hyn yn yr arsylwadau (Atodiad 6) hefyd gan roedd y disgyblion o hyd yn dysgu ac yn adolygu ar waith blaenorol trwy’r strategaeth cwestiynu, gwelir hefyd fod y disgyblion o hyd yn dysgu o bobl eraill yn y dosbarth pan maen nhw yn ateb cwestiynau fel yn wers Saesneg (Atodiad 6c) roedd yr athrawes yn gofyn am farn y plant ac yn gofyn i’r plant creu lan disgrifiadau felly roedd y plant yn dysgu wrth ei gilydd.
	Ar gyfer cwestiwn 6 gofynnir i’r cyfranogwyr y cwestiwn ‘Ydych chi'n gweld cwestiynu yn ddefnyddiol ar gyfer eich dysgu chi? Pam?’ dychwelodd y cyfranogwyr atebion da sydd yn dangos eu bod yn gweld cwestiynu o fudd i’w addysg, ‘Yn fy mharn i rydw in meddwl bod fe'n dda os mae'r athrawes neu athro yn ofyn cwestiwn i chi oherwydd mae fe'n ddangos os rydych wedi wrando neu os rydych chi'n deall’.
	Dangosodd cwestiwn 7 y mathau o strategaethau cwestiwn a oedd yn cael i ofyn (Atodiad 5), gallwn weld fod yna rhai strategaethau sydd ddim yn cael i ddefnyddio o gwbl fel y gadair goch a dim ond 1 ateb oedd ffonio ffrind a meddwl paru rhannu ond fel gwelir ar y taflennu arsylwadau roedd y strategaeth yma yn cael i ddefnyddio mewn dosbarth (gwellir wedi codio yn felyn yn atodiad 6) Y strategaeth efo’r fwyaf o bleidleisiau oedd cwestiynau caeedig, fel y soniwyd Bartek et al (2002) yn yr adolygiad llenyddiaeth mae yna ran fwyaf o’r cwestiynau sydd yn cael i ofyn yn ffeithiol
	Ar gyfer y cwestiwn olaf yn yr holiadur gofynnir y cwestiwn ‘Yn eich barn chi, ydy'r athrawon yn rhoi digon o amser i chi ateb cwestiwn?’ atebodd pob un o’r cyfranogwyr ydy, welais i hyn wrth arsylwi hefyd. Dadl Rowe, (1974) yn yr adolygiad llenyddiaeth oedd bod angen amser er mwyn derbyn atebion o ansawdd uchel.  

Casgliadau
		Gan mai AA archwiliadol yw hon, nid bwriad y prosiect ymchwil oedd profi a chanfod ateb pendant i’r cwestiwn ymchwil. Fodd bynnag gallwn weld fod profiadau disgyblion o ddefnyddio cwestiynu fel strategaeth o AagD, ond gallwn weld fod ei effeithiolrwydd yn gallu bod yn ddibynnol ar ei weithredai ac yn gallu amrywio rhwng disgyblion. Wrth symud ymlaen at y profiad dysgu nesaf dwi’n bwriadau addasu sut dwi’n gofyn cwestiynau ac er mwyn sicrhau fy mod i’n derbyn atebion o ansawdd uchel yn ôl byddaf yn rhoi digon o gyfle i’r dysgwyr gydweithio a meddwl cyn ateb y cwestiwn (Rowe, 1974), megis meddwl paru rhannu a ffonio ffrind o sydd angen. 
	Ar gyfartaledd wnes i ddysgu trwy wneud yr ymchwil yma pa mor bwysig mae cwestiynu yn pob un wers, mae’n fodd o asesu mae dysgwyr yn hoffi ac mae profiadau’r disgyblion o’r strategaeth mor bositif. Trwy gynnal arsylwadau a darparu holiadur dwi wedi gweld a chlywed adborth positif a brofiadau positif. 
	Un canfyddiad positif iawn yw’r faith bod y disgyblion i gyd yn meddwl fod yr athrawon i gyd yn rhoi digon o amser meddwl iddynt. 
	Roedd yr ymchwil ar raddfa fach, rhy fach i gael data sydd yn gynrychiadol o’r flwyddyn gyfan, felly gallwn ddim cyffredinoli’r data i bob ysgol gan bwrpas y cwestiwn oedd clywed am brofiadau ddisgyblion Ysgol A. Er mwyn symud y prosiect ymchwil ymlaen er mwyn ddarganfod profiadau staff a dysgwyr o ddefnyddio cwestiynu fel strategaeth o AagD byddaf yn cynnal cyfweliadau efo dysgwyr a staff er mwyn cael fwy o fewnwelediad i’w profiadau.

Argymhellion
	Dros yr wythnos arsylwi a wrth ysgrifennu’r aseiniad yma wnes i weithio ar fy natblygiad proffesiynol gan fy mod i wedi bod yn gwella fy nealltwriaeth o’r safon asesu sef cyflëir dealltwriaeth helaeth o ystod ddibenion ac arferion ar gyfer asesu.  Mae’r ffaith fy mod i wedi gwella a datblygu fy nealltwriaeth o’r safon asesu yn mynd i helpu mi asesu yn well ar brofiad dysgu tri, gallaf dreialu strategaethau newydd dwi wedi dysgu fel ‘cold calling’. Pan fyddai allan ar brofiad dysgu byddai hefyd yn ystyried canlyniadau'r holiadur a’r arsylwadau (gwelir atodiad 5 a 6) er mwyn helpu wella profiadau'r dysgwyr er enghraifft rhoi fwy o amser meddwl a chwestiynu ar draws y meysydd ddysgu a phrofiad. Mae gwrando ar y dysgwyr yn hollol bwysig a mae gwrando ar y dysgwyr hefyd yn rhan o’r safonau.  Mae’r darpar athro’n arddangos parodrwydd i geisio a gwrando ar farn dysgwyr, ac ystyried y farn honno, er mwyn eu cynnwys a’u hannog i gymryd rhan weithredol a llawn yn eu dysgu eu hunain.    
	Pe bai byddai yn gwneud yr ymchwil eto byddaf yn gweld y profiad yn fwy gwerthfawr os gallwn fod yn yr ysgol am fwy nag wythnos ac efo’r un dosbarth er mwyn arsylwi’r cynnydd dros gyfnod er mwyn arsylwi datblygiad a dealltwriaeth y plant. Bydd hyn hefyd yn caniatáu i mi arsylwi asesu o ddechrau topig i ddiwedd topig golygaf hyn gallaf asesu cynnydd dros gyfnod o amser a gweld sut mae’r cwestiynu yn datblygu. 
	Os byddaf yn symud ymlaen o’r prosiect yma i liwio ymchwil pellach byddaf yn arsylwi ar draws  y blynyddoedd (7-11) er mwyn gweld sut mae’r cwestiynu yn gwahaniaethu a datblygu dros y blynyddoedd gwahanol. 

